b'\n_START_ARTICLE_\nKiimalammi (Nokia)\n_START_SECTION_\nMaantietoa\n_START_PARAGRAPH_\nLammen pituus on 200 metri\xc3\xa4, leveys 150 metri\xc3\xa4 ja sen pinta-ala on 1,2 hehtaaria. Se sijaitsee 350 metri\xc3\xa4 Koukkuj\xc3\xa4rvest\xc3\xa4 koilliseen. J\xc3\xa4rveen on kaivettu kolme suo-ojaa, mutta on ep\xc3\xa4selv\xc3\xa4\xc3\xa4, mik\xc3\xa4 niist\xc3\xa4 toimii laskuojana. Koukkuj\xc3\xa4rveen yhdist\xc3\xa4v\xc3\xa4 oja nousee keskikohtaansa l\xc3\xa4hestytt\xc3\xa4ess\xc3\xa4 ja it\xc3\xa4\xc3\xa4n tien ali johtava oja laskee vain pieneen suolampeen. T\xc3\xa4m\xc3\xa4n vuoksi lampi ei n\xc3\xa4yt\xc3\xa4 kuuluvan Laajanojan valuma-alueen verkostoon. Sen sijaan voidaan ajatella, ett\xc3\xa4 se on liitetty valuma-alueeseen pohjaveden kautta tapahtuvan suotumisen kautta. Lammen rantaviivan pituus on 600 metri\xc3\xa4. Sen l\xc3\xa4hiymp\xc3\xa4rist\xc3\xb6 on suota. Lampi on autio eik\xc3\xa4 sinne johda tiet\xc3\xa4. Lammen it\xc3\xa4puolella kulkee Koukkuj\xc3\xa4rven kaatopaikan ohittava maantie.'